Neuvoston tiedonanto - Helsingin Eurooppa-neuvoston (10. ja 11. joulukuuta 1999) päätelmien seuranta - Neuvoston kokoonpanot



Virallinen lehti nro C 174 , 23/06/2000 s. 0001 - 0003



Helsingin Eurooppa-neuvoston (10. ja 11. joulukuuta 1999) päätelmien seuranta - Neuvoston kokoonpanot(1) (2000/C 174/01) 1. Helsingin Eurooppa-neuvoston päätelmien liitteessä III olevassa suosituksessa 9 sovittiin, että neuvoston kokoonpanojen määrää olisi vähennettävä neuvoston työskentelyn yhtenäisyyden ja johdonmukaisuuden parantamiseksi. Yleisten asioiden neuvostoa kehotettiin ryhtymään toimiin tämän tavoitteen saavuttamiseksi mahdollisimman nopeasti. 2. Tämän asiakirjan liitteenä olevalla ehdotuksella on pyritty vastaamaan Helsingin Eurooppa-neuvostossa asetettuun tavoitteeseen. Ehdotuksessa yhdistetään joitain neuvoston kokoonpanoja eikä suljeta pois tiettyjen kokoonpanojen koollekutsumista välittömästi peräkkäin sen ollessa aiheellista. Puheenjohtajavaltio on pyrkinyt ottamaan huomioon valtuuskuntien ilmaisemat eri näkemykset ja katsoo, että liitteessä oleva ehdotus on tässä vaiheessa ainoa toteutettavissa oleva vaihtoehto Euroopa-neuvoston päätelmien täytäntöönpanemiseksi. 3. Ehdotetut yhdistämiset olisi aloitettava niin pian kuin se käytännössä on mahdollista, ja ne olisi suoritettava kokonaan vuoden 2001 alkuun mennessä. (1) EYVL L 149, 23.6.2000 (neuvoston työjärjestys, 2 artikla). LIITE LUETTELO NEUVOSTON KOKOONPANOISTA A. Neuvosto voidaan kutsua koolle seuraavissa kokoonpanoissa: Yleiset asiat Maatalous Talous- ja rahoitusasiat Ympäristö Liikenne ja televiestintä Työllisyys ja sosiaalipolitiikka(1) Kalastus Teollisuus ja energia Oikeus- ja sisäasiat, pelastuspalvelu Sisämarkkinat, kuluttaja-asiat ja matkailu Tutkimus Budjetti Kulttuuri Kehitysyhteistyö Koulutus ja nuorisoasiat Terveys B. Puheenjohtajavaltio järjestelee neuvoston esityslistat ryhmittelemällä toisiinsa liittyvät asiakohdat yhteen, jotta jäsenvaltioiden edustajien osallistuminen olisi vaivattomampaa erityisesti silloin, kun jossain tietyssä neuvostossa on käsiteltävä selkeästi erilaisia asiakokonaisuuksia. C. Kukin jäsenvaltio päättää EY:n perustamissopimuksen 203 artiklan mukaisesti edustuksestaan neuvoston istunnoissa. D. Neuvosto tarkastelee heinäkuuhun 2001 mennessä luetteloa neuvoston kokonnpanoista ottaen huomioon muun muassa eri neuvostojen peräkkäin pidetyistä istunnoista saadut kokemukset ja asiaan liittyvät Eurooppa-neuvoston päätelmät. (1) Tämän neuvoston kokoonpanon nimi on perussopimuksiin viimeksi tehtyjen muutosten mukainen. LAUSUMAT NEUVOSTON KOKOONPANOJA KOSKEVAAN LISTAAN 1. Ranskan valtuuskunnan lausuma (SN 3106/00) Ranska katsoo, että televiestintäneuvoston ja liikenneneuvoston yhdistäminen puheenjohtajan ehdottamassa luettelossa esitetyllä tavalla ei ole realistinen vaihtoehto. Näiden kahden kokoonpanon yleensä tiiviit esityslistat ja niiden istuntojen tiheys antavat perustellun syyn epäillä, että puheenjohtajan esittämän yhdistämistä koskevan ehdotuksen täytäntöönpano on vaikeaa. Ottaen huomioon tämä kanta Ranska ei voi tukea puheenjohtajan ehdotusta. Se pyrkii kuitenkin seuraavan puheenjohtajuuskautensa aikana siihen, että neuvoston kokoonpanot yhdistetään Helsingin Eurooppa-neuvoston päätelmien mukaisesti. 2. Irlannin valtuuskunnan lausuma(SN 3105/00) Irlanti on yhtynyt päätökseen hyväksyä neuvoston kokoonpanoja koskeva ehdotus. Näin toimiessamme haluamme ilmaista tukevamme Helsingin Eurooppa-neuvoston päätelmiä erityisesti neuvoston kokoonpanojen määrän vähentämisen osalta neuvoston yhtenäisyyden ja sen toiminnan johdonmukaisuuden parantamiseksi. Vaikka Irlanti panee tyytyväisenä merkille päätöksen kuvastaman edistymisen, se haluaa merkitä tiedoksi näkemyksensä, jonka mukaan neuvoston tehokkuutta olisi parannettu vielä enemmän perustamalla kilpailukykyä käsittelevä neuvosto, jolla olisi toimivalta yhdistää neuvoston toimet tietyillä toisiinsa liittyvillä erikoisaloilla. Panemme merkille, että päätöksen mukaan neuvosto tarkastelisi heinäkuuhun 2001 mennessä luetteloa neuvoston kokoonpanoista ottaen huomioon siihen mennessä tapahtuneen kehityksen ja asiaan liittyvät Eurooppa-neuvoston päätelmät. Seuraamme uusia järjestelyjä tiiviisti varmistaaksemme niiden tehokkuuden kilpailukykyä koskevan kysymyksen kannalta ottaen huomioon myös Lissabonin Eurooppa-neuvoston tulokset. 3. Tanskan valtuuskunnan lausuma Tanska kannattaa toimia neuvoston toiminnan uudistamiseksi ja tehostamiseksi ja tukee näin ollen tavoitetta vähentää neuvoston kokoonpanojen määrää. Kun neuvosto tarkastelee luetteloa neuvoston kokoonpanoista vuonna 2001, Tanskan pyrkimyksenä on, että - sisämarkkinaneuvosto ja teollisuusneuvosto yhdistetään, - kuluttaja-asioita käsitellään erillisessä kuluttaja-asioiden neuvostossa (joka kokoontuu mahdollisesti muiden neuvoston kokoonpanojen kanssa peräkkäin), - energia-asioita käsitellään erillisessä energianeuvostossa (joka kokoontuu mahdollisesti yleensä teollisuusneuvoston kanssa peräkkäin).